Lasbrief vir Thandi Modise se inhegtenisname uitgereik | Maroela Media
Thandi Modise, voormalige voorsitter van die Nasionale Raad van Provinsies en tans speaker van die Nasionale Raad, het versuim om Dinsdag in die Potchefstroom-streekshof te verskyn op aanklagte van dieremishandeling. 'n Lasbrief vir haar inhegtenisname is uitgereik hangende haar verskyning in die hof op 31 Maart 2020.
Dit volg na die burgerregte-organisasie AfriForum se privaatvervolgingseenheid verlede jaar aangekondig het dat hulle Modise namens die Nasionale Dierebeskermingsvereniging (NDBV) privaat gaan vervolg.
Nadat Modise nie vir die hofsaak opgedaag het nie, het haar regsverteenwoordiger aangevoer dat sy deur pres. Cyril Ramaphosa aangesê is om die Covid-19-pandemie te help bestuur. Die landdros het redes versoek waarom Modise nie haar pligte kon delegeer of die president kon meedeel dat sy op ernstige aanklagte in die hof moet verskyn nie.
Die saak gaan 31 Maart weer in die hof aangehoor word. Andrew Leask, hoofondersoeker van AfriForum se privaatvervolgingseenheid, het gesê Modise gaan dan haar afwesigheid in die hof moet verduidelik.
"Dit is vir AfriForum onaanvaarbaar dat Modise nie vandag in die hof verskyn het nie en bloot aanvoer dat die rede vir haar versuim vanweë haar amp is. Niemand is bo die reg verhewe nie, nie eers die speaker van die Nasionale Vergadering nie," het Leask gesê.
Leask sê hulle wil geregtigheid laat geskied en Modise moet verantwoording doen vir die wrede geval van dieremishandeling.
5 tot 6 jaar gelede en sy word nou eers aangekla . N geval van fat cats wat rondloop want hulle is onaantasbaar . Of moet ek eerder se dik en oorvreet van al die gesit en vreet in die parlement
As dit nie vir Agriforum was nie, sou sy daarmee weg gekom het – Ja enige verskoning sal sy gebruik. Hoe wil sy in elk geval help met die Covid19 pandemie as sy nie eers na haar diere kon omsien nie. Sy is defnietief nie EEN wat gebruik moet word om met so n groot probleem te help nie. Tronk toe met jou en hoop dit gaan npaar jaar wees, en dan daarna sommer nog n paar jaar gemeenskap diens by SBV om JOU te leer om na diere om te sien.
God het n plan.Om iemand aan te stel as waghond oor die corona virus . Wat se diere op strepe dood le. So gaan haar onderdane ook dood le in die strate.God BEOORDEEL n nasie ,hoe hy sy riviere , water , sorex , diere en kinders behadel en dan word hul VEROORDEEL .
Lasbrief uitgereik, wat n grap miskien in die vsa,europa of australia sou dit iets beteken het.
Ek wonder of daar 'n groot genoeg oranje oorpak beskikbaar is. Soos Piet patrys sê – dik en oorvreet op die belastingbetaler se sak.